google/wiki40b huggingface dataset:
Račová

Prameň

Pramení v Oravskej Magure, v podcelku Budín, na severozápadnom svahu Javorovej (1 076 m n. m.) v nadmorskej výške cca 900 m n. m.

Opis toku

Od prameňa tečie juhozápadným smerom, výrazne esovito sa stáča a z pravej strany priberá prítok z južného svahu Poľany (898,9 m n. m.). Potom vstupuje do Oravskej vrchoviny, zľava priberá prítok zo západného svahu Javorovej a z tej istej strany tiež krátky prítok spod Bobkova. Následne vyberá významný pravostranný prítok (1,8 km) z východného svahu Príslopu (1 032,1 m n. m.) s výrazným vejárov početných prítokov. Ďalej vytvára oblúk ohnutý na západ, z pravej strany priberá svoj najdlhší prítok (583,1 m n. m.; 2,4 km) prameniaci východne od kóty 1 159,6 m, vzápätí z tej istej strany krátky prítok prameniaci východne od kóty 830,8 m a pokračuje juhojuhovýchodným smerom. Na dolnom toku priberá postupne niekoľko prítokov: ľavostranný spod Uhliska, pravostranný spod kóty 759,2 m, opäť ľavostranný zo severozápadného svahu Drviska (733,2 m n. m.) a napokon krátky pravostranný prítok spod kóty 759,2 m. Potom preteká intravilánom obce Oravský Podzámok, podteká hradné bralo Oravského hradu na ľavom brehu a v blízkosti centra obce ústi v nadmorskej výške 502 m n. m. do Oravy.
Potok sprevádza štátnu cestu I/78 zo sedla Príslop (807,7 m n. m.) do Oravského Podzámku a na dolnom toku križuje cestu I/59.
Avelanges

Poloha

Obec má rozlohu 6,08 km². Najvyšší bod je položený 467 m n. m. a najnižší bod 348 m n. m.

Obyvateľstvo

Počet obyvateľov obce je 39 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martinus

Internetové kníhkupectvo

Internetové kníhkupectvo Martinus.sk vzniklo 31. augusta 2001. Dnes ponúka knihy, filmy, hračky a doplnkový tovar a je najväčším internetovým kníhkupectvom na Slovensku.
V roku 2012 bol spustený internetový obchod pre Česko na doméne Martinus.cz.
Sarliac-sur-l’Isle

Poloha

Obec má rozlohu 9,57 km². Najvyšší bod je položený 206 m n. m. a najnižší bod 97 m n. m.

Obyvateľstvo

Počet obyvateľov obce je 1 025 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta do stredu Zeme

Obsah

Príbeh rozpráva v prvej osobe mladý synovec známeho profesora mineralógie prof. Lidenbrocka. Začína nájdením záhadného papierika zo starej knihy, ktorý je popísaný poprehadzovanými runami. Synovec list dešifruje a nájde trasu do stredu Zeme, chce ho zničiť, no nakoniec ho strýko presvedčí. Z Hamburgu idú do Kodane, potom loďou cez Severné more na Island a zo sopky v Snaeffelse po cestách veľkého S.S s islandským sprievodcom Hansom. Príbeh je možno trochu "nepestrý" ale romantický a "prekrásny". Zároveň sú v ňom logické úvahy o "chladnej" Zemi, ktoré hypotetizujú krásne fakty o našej planéte.
Coulvain

Poloha

Obec má rozlohu 4,31 km². Najvyšší bod je položený 222 m n. m. a najnižší bod 128 m n. m.

Obyvateľstvo

Počet obyvateľov obce je 356 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uznesenie (právo)

Uznesenie je forma rozhodnutia v právnom konaní.

Uznesenie súdu podľa Občianskeho súdneho poriadku

167 (1) Ak zákon neustanovuje inak, rozhoduje súd uznesením. Uznesením sa rozhoduje najmä o podmienkach konania, o zastavení alebo prerušení konania, o odmietnutí návrhu na začatie konania, o zmene návrhu, o späťvzatí návrhu, o zmieri, o trovách konania, ako aj o veciach, ktoré sa týkajú vedenia konania. (2) Ak nie je ďalej ustanovené inak, použijú sa na uznesenie primerane ustanovenia o rozsudku.
§ 168 (1) Uznesenie vyhlasuje predseda senátu alebo samosudca prítomným účastníkom. (2) Uznesenie súd doručí účastníkom, ak je proti nemu odvolanie alebo ak to je pre vedenie konania potrebné alebo ak ide o uznesenie, ktorým sa účastníkom ukladá nejaká povinnosť.
§ 169 (1) V písomnom vyhotovení uznesenia sa uvedie, ktorý súd ho vydal, ďalej označenie účastníkov a veci, výrok, odôvodnenie, poučenie o odvolaní a deň a miesto vydania uznesenia. (2) Písomné vyhotovenie uznesenia, ktorým sa celkom vyhovuje návrhu, ktorému nikto neodporoval, alebo uznesenia, ktoré sa týka vedenia konania, nemusí obsahovať odôvodnenie.
§ 169 (3) Ak sa uznesenie nedoručuje, stačí v písomnom vyhotovení uviesť výrok a deň vydania.
§ 170 (1) Ak tento zákon neustanovuje inak, súd je viazaný uznesením , len čo ho vyhlásil; ak nedošlo k vyhláseniu, len čo bolo doručené, a ak netreba doručovať, len čo bolo vyhotovené. (2) Uznesením, ktorým sa upravuje vedenie konania, nie je však súd viazaný.
§ 171 (1) Lehota na plnenie začína plynúť od doručenia uznesenia; jej uplynutím je uznesenie vykonateľné. (2) Ak nebola v uznesení uložená povinnosť na plnenie, je uznesenie vykonateľné, len čo bolo doručené, a ak netreba doručovať, len čo bolo vyhlásené alebo vyhotovené. (3) Ak je uznesenie podľa zákona alebo podľa rozhodnutia súdu vykonateľné až po právoplatnosti, plynie lehota na plnenie až od právoplatnosti uznesenia. (4) Uznesenie, ktorým bolo nariadené predbežné opatrenie podľa § 75a, je vykonateľné vyhlásením; ak sa nevyhlasuje, je vykonateľné, len čo bolo vyhotovené.
La Brède

Poloha

Obec má rozlohu 23,28 km². Najvyšší bod je položený 61 m n. m. a najnižší bod 9 m n. m.

Obyvateľstvo

Počet obyvateľov obce je 3 773 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faye-d’Anjou

Poloha

Obec má rozlohu 30,4 km². Najvyšší bod je položený 104 m n. m. a najnižší bod 22 m n. m.

Obyvateľstvo

Počet obyvateľov obce je 1 338 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stredná priemyselná škola (Martin, L. Novomeského 5/24)

História

SPŠ Martin bola zriadená 30. januára 1951 ako štátna rozpočtová organizácia s názvom Vyššia priemyselná škola strojnícka a 1. septembra toho roku začalo študovať prvých 120 žiakov denného štúdia. Škola sídlila najprv v budove gymnázia V. P. Tótha, neskôr v budove dnešnej Obchodnej akadémie. 1. októbra 1952 bola inštitúcia premenovaná na Priemyselnú školu strojnícku. Začiatok vyučovania v novej účelovej budove na Hostihore bol 9. decembra 1959. 
1. septembra 1960 sa zmenil názov školy na Stredná priemyselná škola v Martine, 1.septembra 2019 na Stredná priemyselná škola technická v Martine. Pod týmto názvom existuje dodnes.
La Ferrière-Harang

Poloha

Obec má rozlohu 11,43 km². Najvyšší bod je položený 243 m n. m. a najnižší bod 75 m n. m.

Obyvateľstvo

Počet obyvateľov obce je 307 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laboissière-en-Santerre

Poloha

Obec má rozlohu 7,15 km². Najvyšší bod je položený 107 m n. m. a najnižší bod 66 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gerlachovská veža

Názov

Pomenovanie vyjadruje polohu veže v masíve Gerlachovského štítu. Pochádza od mena obce Gerlachov. Po vzniku horolezeckého spolku JAMES pomenovali dovtedy bezmennú vežu veža JAMES. Meno sa neujalo a vytlačil ho súčasný názov. Poľský názov poukazuje na polohu veže medzi Gerlachovským štítom a Kotlovým štítom. Maďarské a nemecké pomenovanie chýba.

Turistika

Vrchol je dostupný len v sprievode horského vodcu.
Ministerstvo zahraničných vecí a európskych záležitostí Slovenskej republiky

Minister zahraničných vecí

Ministerstvo zahraničných vecí riadi a za jeho činnosť zodpovedá minister zahraničných vecí, ktorého vymenúva prezident Slovenskej republiky na návrh predsedu vlády Slovenskej republiky.
Súčasným ministrom  zahraničných vecí a európskych záležitostí Slovenskej republiky je Miroslav Lajčák od 4. apríla 2012.

Štátny tajomník ministerstva

Ministra zahraničných vecí v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra zahraničných vecí. V odôvodnených prípadoch môže vláda určiť, že na ministerstve pôsobia dvaja štátni tajomníci - to je aj prípad ministerstva zahraničných vecí. Minister určí, v ktorých otázkach a v akom poradí ho štátni tajomníci zastupujú.

Diplomatický zbor

Okrem zamestnancov MZVEZ SR na Slovensku patria pod rezort diplomacie tiež diplomatické misie Slovenskej republiky v zahraničí (zastupiteľské úrady, misie, ekonomický a sociálny úrad, konzuláty), na čele ktorých stojí zvyčajne veľvyslanec alebo vedúci misie. K decembru 2013 malo SR 90 misií, z toho 64 veľvyslanectiev.

Sídlo ministerstva

MZVEZ SR sídli v areáli blízko bratislavskej hlavnej železničnej stanice. Tvoria ho navzájom prepojené tri budovy. Najstaršou z nich je Palugyayov palác na Pražskej ulici 1, vybudovaný ako firemné sídlo Palugyayovcov Chateau Palugyay v novorenesančnom štýle v roku 1873. Palác bol zrekonštruovaný pre reprezentačné účely MZVEZ SR v rokoch 2000-2002 a je významný svojimi obrovskými (pôvodne vínnymi) pivnicami. Hlavná budova ministerstva na Hlbokej ceste 2 bola postavená v rokoch 1914-1943 na základe návrhu Juraja Tvarožka z roku 1940 ako sídlo Slovenskej obilnej spoločnosti. Budova bola koncipovaná vo funkcionalistickom štýle, hoci už nedosahovala kvalít predošlých Tvarožkových realizácií. Následne počas komunistického režimu slúžil objekt ako sídlo Ústredného výboru KSS. Budove štýlovo uškodili dostavby a prestavby v rokoch 1968, 1985, resp. 1998, kedy bolo postupne dostavané štvrté krídlo, nadstavané piate poschodie a klasicizujúci tympanón v atike spolu s mohutnou markízou nad vstupom. Poslednou časťou komplexu je kvalitná administratívna budova na Pražskej ulici 7, ktorá bola postavená kvôli nepostačujúcim kapacitám pôvodných objektov aj v súvislosti s nadchádzajúcim predsedníctvom Slovenska v Rade EÚ. Budova sa realizovala v rokoch 2014-2015 bola víťazného návrhu z roku 2009 z dielne architektov Jána Pavúka a Iľju Skočeka.
Bournoncle-Saint-Pierre

Poloha

Obec má rozlohu 16,16 km². Najvyšší bod je položený 614 m n. m. a najnižší bod 419 m n. m.

Obyvateľstvo

Počet obyvateľov obce je 1 008 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská liga v 7s ragby 2011/12

Systém súťaže

Hrala sa iba základná časť, a to turnajovým spôsobom. Turnajov bolo spolu 6. Tím Cassovie Košice mal organizovať 5. kolo súťaže, ale pre problémy bolo nakoniec podujatie zrušené a zápasy Cassovie boli v poslednom i predposlednom kole kontumované v prospech ostatných tímov.
CHK MVD

CHK MVD (Balašicha) (rus. ХК МВД (Балашиха)) je ruský hokejový klub, ktorý je účastníkom KHL. Klub bol založený v roku 1949 ako Spartak Kalinin. Neskôr menil názvy na HC Kalinin, SKA MVO Kalinin, THK Tver a HC MVD Tver. V roku 2006 sa presťahoval z Tveru do mesta Podoľsk a niesol názov HK MVD Moskovská oblasť. Od roku 2007 hrá v Balašiche v Balašicha-Aréne a nesie názov HK MVD Balašicha.
Gunpoint

Štýl hrania

Hra je rozdelená na misie medzi ktorými sa hráč ako Richard Conway môže cez PDA rozprávať s ostatnými postavami, kupovať nové vybavenie a rozdeliť herné body medzi Conwayove schopnosti. Hráč musí väčšinou v každej misii infiltrovať budovu, v nej sa musí hacknúť sa do počítača a potom sa dostať do únikového bodu. Zo začiatku hráč dostáva úlohy lineárne, ale neskôr môže plniť aj dobrovolné úlohy. Budovy sú zobrazené dvojdimenzionálnym prierezom, pričom hráč vidí strážnikov, dvere, svetlá, kamery, atď. Hráč ako Conway dokáže behať, šplhať po stenách, používať schodiská a výťahy. Pomocou zariadenia na skákania, ktoré má Conway môže vyskočiť do velkých výšok a vzdialeností, preskočiť cez sklo a prežiť pády z vysokých výšok. Na zabitie hráča (aj nepriatelov) stačí iba jeden výstel, preto musí hráč zostať mimo dohľadu strážnikov. Už na začiatku hry dostane hráč zariadenie menom Crosslink tool. Toto zariadenie umožňuje hráčcovi prepnúť pohľad na tvz. Crosslink mode v ktorom hráč môže zobraziť všetky zariadenia v budove, ktoré môže nasledovne prepojiť. Hráč musí využiť zmenu prepojenia pre pokročenie v hre, ako napríklad prepojenie vypínača na svetlo k zamknutým dverám, ktoré hráč nasledovne môže pomocou vypínača otvoriť a tak postupiť ďalej. Keď hráč dokončí úlohu dostane hodnotenie podla toho za aký čas dokončil úlohu, počet strážnikov ktorých hráč zabil/omráčil, podla toho koľko krát ho uvideli a podla toho koľko spravil hluku. Hra takisto obsahuje vytvárač levelov.

Vývoj

Hru vytvoril Tom Francis cez jeho voľný čas, keď pracoval pre časopis PC Gamer. Aj keď v tom čase ešte nemal s vývojom hier žiadne skúsenosti vedel o tom, že hru Spelunky vytvorila iba osoba v softwarovom balíčku Game Maker. V máji 2010 sa rozhodol experimentovať s vývojom hier a začal pracovať na svojej prvej hre, ktorá sa v tej dobe nazývala Private Dick. Už o niekoľko mesiacov mal funkčný prototyp, ktorý zverejnil na svojom blogu aby získal záujem a spätnú väzbu.
Keď pokročil vo vývoji základov hry rozhodol na svojom blogu požiadal umelcov, ktorý majú záujem aby mu poslali návrhy na postavu a pozadie hry, aby nahradili jeho dočasnú programátoskú grafiku. Nakoniec sa rozhodol pracovať s Johnom Robertsom a Fabianom van Dommelenom. Ako skladatelov hudby si vybral Ryana Ika, Francisca Cerda a Johna Roberta Matza. Meno Gunpoint vzniklo až neskôr.
Francis si myslel, že vo väčšine ostatných stealth hier hráč môže prežiť veľa zranení a preto chcel aby hráči považovali zbrane strážnikov ako nebezpečnstvo a preto pridal okamžitú smrť už po jednom zásahu.
V 2015 bola hra prenesená na novšiu verziu enginu a bola pridaná podpora Steam Workshopu.
Auty

Poloha

Obec má rozlohu 7,42 km². Najvyšší bod je položený 218 m n. m. a najnižší bod 123 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arbanaský monastier svätého Mikuláša

Miestopoloženie

Monastier leží v Arbanaskej náhornej plošine, ktorá je časťou stredného Predbalkánu na západnom okraji dediny Arbanasi približne 6 kilometrov od centra mesta Veliko Tărnovo.

História

Monastier bol postavený v období Druhej bulharskej ríše. V roku 1393 v čase keď vtedajšie hlavné mesto Veliko Tărnovo padlo pod nadvládu Osmanskej ríše, bol zbúraný (súčasne s hlavným mestom) tureckými nájazdníkmi. Kláštor bol obnovený v roku 1680 a niekedy v tomto období bol postavený aj dnešný kláštorný chrám. V roku 1798 bol pri nájazde Kădžalijcov (lúpeživý tureckí nájazdníci z oblasti mesta Kărdžali) chrám vážne poškodený, ale už o desať rokov neskôr bol opravený. V roku 1833 sa na podnet otca Zotika z Preobraženského monastiera a s pomocou dotácií od miestnych obyvateľov začalo s obnovou kláštora a boli pristavané mnohé budovy. Celý kláštorný areál bol taktiež obostavaný kamennou stenou. 
Arbanaský monastier sa premenil na ženský a jeho prvou igumenkou sa stala Teodora Hristova z Veliko Tărnova. V 60. rokoch 19. storočia v kláštore žilo okolo 30 mníšok a napriek tomu, že bol kláštor ženský, bol často navštevovaný revolucionármi - napríklad Vasilom Levskim, Matejom Preobraženskim a Stefanom Stambolovom.
V čase Rusko-Tureckej vojny (1877 - 1888) boli ruskí vojaci ubytovaní v dedine Arbanasi a mníšky z kláštora im často pomáhali. Ako znak vďaky bol za to monastieru venovaný z Ruska ikonostas. Taktiež veľké množstvo ikon v chráme sú dary ruských vojakov z tohto obdobia.
Po oslobodení Bulharska začal monastier upadať a v roku 1913 ho postihlo zemetrasenie, ktoré narušilo väčšinu budov. Tie však boli neskôr obnovené.
Posledná reštaurácia monastiera prebehla v roku 1966.

Areál a charakteristika kláštora

Na území kláštorného areálu sa nachádzajú kláštorný chrám, ubikačné a administratívne budovy a kaplnka.
Kláštorný chrám Narodenia Krista je jednoloďový, s jednou apsidou a centrálnou kupolou. Má mužské a ženské oddelenie. V roku 1716 bola k jeho severnej strane pristavaná kaplna svätého Iliju. Ubikačné a administratívne budovy boli postavané v rokoch 1833 - 1870.
Najstaršou budovou kláštorného areálu je kláštorný chrám Narodenia Krista, ktorý bol postavený ešte na konci 17. storočia. Z tohto obdobia pochádza aj ikonostas, ktorý je vyrezávaný z dreva.

Ubytovanie

Monastier ponúka možnosť ubytovania pre návštevníkov. K dispozícii je 50 jednolôžkových a dvojlôžkových izieb. Izby pre návštevníkov sa nachádzajú v severnom krídle kláštora.
Frasquita

Frasquita je opereta, ktorú skomponoval Franz Lehár. Premiéra sa konala 5. decembra 1922 v Theater an der Wien. Libreto napísali Alfred Maria Willner a Heinz Reichert.
Frasquita sa stala prvou operetou vysielanou z rádia, konkrétne z Berlína. Preslávila sa najmä áriou "Schatz ich bit' dich, komm heut' Nacht ...".

Obsah

Frasquita je krásna cigánka, ktorá dlhodobo odoláva všetkým nápadníkom. Zaujme ju však elegantný parížan Armand Mirabeau, ktorý sa vylodí v španielskom prístave aj so svojím priateľom Hypolitom. Armandovi ukradnú zlaté puzdro na cigarety a ten neprávom obviní Frasquitu. Tá do krvi urazená sa ho pokúsi pichnúť nožom ukrývaným v pančuške, ale nepodarí sa jej to. Vymyslí teda iný plán pomsty. Zamestná sa ako star v lokále Alhambra a začne Armanda zvádzať, aby ho potom v prípade že prebudí jeho city pyšne odmietla. To sa jej aj podarí. Na Armandove prosby ani vyhrážky reaguje povýšenecky, až sa Armando neovládne a začne ju dokonca škrtiť. Na to pobúrená Frasquita aby Armanda ešte viac ponížila, vymámi bozk od svojho kolegu. Armando urazený odchádza.
Opereta sa predsa len končí šťastne. V 3. dejstve Frasquita prichádza na to, že Armanda vlastne napriek všetkému miluje a udobria sa.
Moderátor (reaktor)

Moderátor alebo moderátor neutrónov je látka spomaľujúca neutróny. Najčastejšie sa používa v pomalých jadrových reaktoroch na zníženie energie neutrónov vznikajúcich pri štiepení na energiu tepelných neutrónov v rozmedzí 0,002 eV až 0,5 eV). Moderátor je nevyhnutný, aby riadená štiepna reakcia mohla prebiehať.

Dôvody použitia

Pravdepodobnosť, že letiaci neutrón bude zachytený jadrom a vyvolá ďalšie štiepenie, závisí od jeho kinetickej energie. Pritom pri energiách rádu 1 MeV, ktoré majú rýchle neutróny, je výrazne menšia ako pri tepelných neutrónoch. Produktom štiepenia jadra sú však rýchle neutróny. Jedným z možných riešení je použiť natoľko bohaté palivo, že sa reťazová reakcia udrží aj s rýchlymi neutrónmi. Toto riešenie sa používa pri jadrových zbraniach a tzv. rýchlych reaktorov. Druhým riešením je rýchle neutróny spomaliť a rozptýliť ich energiu, zrážkami v látke s množstvom ľahkých jadier, ktoré majú schopnosť neutróny účinne spomaliť a pritom výrazne nepohlcovať. Látka, ktorá túto funkciu plní, je moderátor.

Používané moderátory

Na moderovanie sa používa najčastejsie voda, ťažká voda (obe obvykle spojené i s funkciou chladenia) alebo grafit, prípadne aj iné vhodné látky.
Na Slovensku bol postavený tiež pokusný reaktor, ktorý ako moderátor používal ťažkú vodu a ako chladivo CO₂, bol to blok A1 v Jaslovských Bohuniciach. Tento systém sa ale neosvedčil. Po havárii bol projekt zastavený.
V černobyľskej elektrárni bol použitý ako moderátor grafit, z niekoľkých dôvodov menej bezpečný. Pri katastrofickom zlyhaní vodného reaktora odparenie a únik vody znamená zastavenie reťazovej reakcie, v grafitového reaktore je voda iba chladivo a pohlcovač neutrónov. Pri jej úniku reakcia ďalej pokračuje a výkon naopak stúpa. Grafit pri vysokej teplote napomohol aj rozkladu vody na kyslík a vodík, čo spôsobovalo druhotné chemické výbuchy.
Apsyrtos (mytológia)

Apsyrtos (starogr. Ἄψυρτος – Apsyrtos) je v gréckej mytológii syn kolchidského kráľa Aiéta, vnuk boha slnka Hélia, brat Chalkiopy a Médeie.
Keď sa Argonauti s Iasónom a Médeiou zmocnili v Kolchide zlatého rúna ušli na lodi Argó, kráľ Aiétes preto poveril svojho syna Apsyrta, aby ho s kolchidským vojskom prenasledoval. Loď Argonautov plávala smerom k rieke Istros, k dnešnému Dunaju. A náhoda chcela, že obe lode vplávali takmer v ten istý čas do ústia rieky a stretli sa na sútoku dvoch ramien. Keď Argonauti videli, že nepriateľ je v presile a uniknúť už nemôžu, obrátili sa o pomoc k Médeii. Zatiaľ čo muži oboch táborov proti sebe bojovali, ľsťou vylákala brata Apsyrta na tajnú schôdzku. Na dohodnutom mieste však čakal v úkryte Iasón a nič netušiaceho Apsyrta prebodol mečom. Jeho telo potom rozsekal a hodil do rieky. Kým sa Kolchiďania zdržali hľadaním a vyťahovaním jeho údov, Argonautom ostalo dosť času na útek.
V niektorých verziách tohto mýtu je Apsyrtos malý chlapec, ktorého sestra Médeia zobrala pri úteku na loď a prenasledoval ich Aiétes. Keď Aiétes Argonautov dohonil, Médeia zabila a rozsekala Apsyrta, aby otca zdržala zbieraním jeho pozostatkov.
Iná verzia mýtu o Argonautoch uvádza Apsyrta pod menom Faethón, čiže žiariaci, pretože bol vraj krásny muž. Nič iné však so synom boha Hélia spoločné nemá, len meno.
Železničná trať Bosanski Šamac – Sarajevo

Železničná trať Bosanski Šamac – Sarajevo bola vybudovaná počas druhej svetovej vojny a otvorená v roku 1947. Trať dlhú 239 km, spájajúcu sever s juhom Bosny, stavali mladí dobrovoľníci s minimálnou podporou techniky.
Podľa jej vzoru bola budovaná Trať mládeže (Železničná trať Hronská Dúbrava – Banská Štiavnica). Dôkazom sú rovnaké budovateľské heslá: srbochorvátsky: "Mi gradimo prugu - pruga gradi nas" - slovensky: "My staviame trať – trať stavia nás", ako aj osobné vyjadrenie veliteľa hlavného štábu brigád Trati mládeže Mira Tomana, ktorý sa stavby železnice Šamac – Sarajevo zúčastnil.
Mládežníci pracovali len s lopatami a čakanmi a výstavba trate sa stala propagandou socializmu. Zúčastnilo sa jej 211 370 ľudí z celej bývalej Juhoslávie ale aj zahraničia. Slávnostne ju otváral Josip Broz Tito (až v roku 1948).
Medzi najväčšie stavby celej trate patrí most cez rieku Sávu pri Bosanskom Šamaci, tunel Vranduk a osem ďalších kratších tunelov, ktoré sú spolu dlhé 2 354 m.
Celá akcia sa opakovala ešte v roku 1978, kedy bola trať rozširovaná.
Châbons

Poloha

Obec má rozlohu 18,14 km². Najvyšší bod je položený 687 m n. m. a najnižší bod 386 m n. m.

Obyvateľstvo

Počet obyvateľov obce je 1 813 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Francúzština

Pôvod

Prvopočiatky vývoja francúzštiny ako románskeho jazyka sú spájané s postupným prenikaním rímskeho vojvodcu Iulia Caesara do Galie v rokoch 58 pred Kr. až 52 pred Kr. Rimania so sebou priniesli svoj talent pre správu územia a ako víťazi sa ujali administratívy v krajine. Úradným jazykom sa stala latinčina (najmä vo forme hovorenej vulgárnej latinčiny). Pôvodné keltské obyvateľstvo sa snažilo jazyk svojich dobyvateľov naučiť, pretože im umožňoval dostať sa na dobre platené a rešpektované pozície úradníkov a takisto získať status rímskeho občana. 
Pôvodný keltský jazyk Galov prežíval aj naďalej, a to prevažne v hovorenej podobe na vidieku, ale aj v mestských domácnostiach.
Tento proces, ktorý sa označuje ako romanizácia, prebiehal od juhu krajiny a rozdiely v nárečiach možno pozorovať ešte dnes. Tzv. provensalčina, nárečie kraja Provence, je svojou výslovnosťou veľmi podobné taliančine.

Obdobie šírenia kresťanstva

V roku 496 si franský kráľ Chlodovik I. berie za manželku burgundskú kňažnú Klotildu a preberá aj jej katolícku vieru. Tak sa katolícke kresťanstvo stáva oficiálnym náboženstvom Franskej ríše. Znovu sa vracia vplyv latinčiny, ktorá sa vyvíja do rôznych nárečí.

Francúzština vo svete

Z francúzštiny pochádza veľká časť medzinárodných slov – až 70 % slov v dnešnej angličtine má francúzsky (a sprostredkovane cez francúzštinu vlastne latinský) pôvod. Francúzština je medzinárodným diplomatickým jazykom, komunikačným jazykom EÚ, NATO, OSN a ďalších podobných organizácií, dnes je však vytlačovaná angličtinou, vďaka ktorej jej význam upadá (napriek snahe francúzskej vlády podporovať šírenie jazyka v zahraničí).
Larribar-Sorhapuru

Poloha

Obec má rozlohu 10,65 km². Najvyšší bod je položený 245 m n. m. a najnižší bod 54 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eduard Benda

Životopis

Študoval na gymnáziu v Brezne, 1954 – 1959 popri zamestnaní ekonomiku dopravy ma VŠE v Prahe, 1959 Ing. Pôsobil ako výpravca vlakov, vlakový dispečer, námestník náčelníka-hl. inžinier Východnej dráhy v Bratislave. Účastník protifašistického boja a SNP. Po oslobodení politicko-organizátorskou prácou zabezpečoval úsek železničnej dopravy.